કોંગ્રેસ સાથે છેડો ફાડનાર પૂર્વ મુખ્યમંત્રી શંકરસિંહ વાઘેલાના પુત્ર મહેન્દ્ર સિંહ વાઘેલાએ અષાઢી બીજના સત્તાવાર રીતે ભાજપમાં જોડાયાની જાહેરાત કરી છે. બાયડના કોંગ્રેસના પૂર્વ ધારાસભ્ય મહેન્દ્રસિંહે રાજ્યસભાની ચૂંટણી અગાઉ કોંગ્રેસને રામ રામ કરી દીધા હતા. ત્યાર બાદ ભાજપમાં જોડાવાની અટકળોએ વેગ પકડ્યો હતો જો કે ટિકિટ મુદ્દે સમાધાન નહીં થતા ભાજપમાં જોડાયા નહતા. જો કે હવે અષાઢી બીજના રથયાત્રાના પર્વે તેઓ સત્તાવાર રીતે ભાજપમાં જોડાઈ ગયા છે. મહેન્દ્ર સિંહ વાઘેલાને ભાજપમાંથી લોકસભા ટિકિટ મળે તે નિશ્ચિત જણાઈ રહ્યું છે.